
Riigihanke „Victoria bastioni ekspositsiooni ja külastuskeskuse valgustuse soetamine ja paigaldus“ (nr 155209) hankemenetluse lõpetamine
1. Asjaolud ja menetluse käik
Narva Linnavalitsuse 27.08.2014. a korraldusega nr 926-k tehti Narva Linna Arenduse ja Ökonoomika Ametile ülesandeks viia läbi korduv avatud menetlusega riigihange „Victoria bastioni ekspositsiooni ja külastuskeskuse valgustuse soetamine ja paigaldus". 
Avatud riigihankemenetlus viitenumbriga 155209 avaldati riigihangete registris 01.09.2014. Pakkumuste esitamise tähtajaks 17.09.2014 kell 13:11 laekus kaks pakkumust:
	Pakkuja nimi
	Registrikood
	Maksumus 

	Techlink OÜ
	12416467
	22 920 

	Aktsiaselts KH Energia - Konsult
	10303995
	24 529 



Hankekomisjon kontrollis pakkujate vastavust hanketeates sätestatud kvalifitseerimistingimustele. Mõlemad pakkujad ei vasta kvalifitseerimistingimustele. 

Põhjused:

Techlink OÜ pakkumuses puudus hankes nõutud spetsialisti CV koos isiku omakäelise kinnitusega hankelepingu täitmisel osalemise kohta. 18.09.2014 pakkujalt küsiti sellekohast täpsustust elektritöö juhi kinnituse kohta. Teabepäringule ei ole vastatud. Hankekomisjon teeb ettepaneku jätta pakkuja kvalifitseerimata, kuna tõendamata on hankes nõutud spetsialisti kinnitus lepingu täitmisel osalemise kohta.

Aktsiaselts KH Energia – Konsult pakkumuses on jäänud tõendamata tehnilise ja kutsealase pädevuse nõuetele vastavus, sh puudub teave kogemusenõude täitmise kohta ja elektritöö juhi cv koos vajalike andmetega. Hankekomisjon teeb ettepaneku pakkujat mitte kvalifitseerida.

Vastavalt Riigihangete seaduse (RHS) § 29 lg 3 punkt 4 kohaselt lõpeb hankemenetlus pakkujate kvalifitseerimiseta jätmisega.





2. Õiguslikud alused

[bookmark: _GoBack]RHS § 29 lg 3 p 4 kohaselt hankemenetlus lõpeb pakkujate kvalifitseerimiseta jätmisega.

3. Otsus 
Lugeda avatud hankemenetlus "Victoria bastioni ekspositsiooni ja külastuskeskuse valgustuse soetamine ja paigaldus“ (viitenumber nr 155209) lõppenuks, kuna hankes osalenud pakkujad ei vasta kvalifitseerimistingimustele. 
4. RAKENDUSSATTED 
4.1. Korraldus jõustub teatavakstegemisest. 
4.2. Käesoleva korralduse peale võib esitada vaide Narva Linnavalitsusele 30 päeva jooksul arvates korralduse teatavaks tegemisest või pöörduda kaebusega Tartu Halduskohtu poole. 

